**PREDLAGATELJ: ŽUPAN OBČINE ŽIROVNICA**

**PRISTOJNOST: OBČINSKI SVET OBČINE ŽIROVNICA**

**PREDLOG PRAVILNIKA O spremembI pravilnika o DODELJEVANJU FINANČNIH SREDSTEV INVESTICIJSKIM UKREPOM ZA UČINKOVITO RABO ENERGIJE IN IZRABO OBNOVLJIVIH VIROV ENERGIJE V GOSPODINJSTVIH NA OBMOČJU OBČINE ŽIROVNICA**

**UVOD**

Občinski svet je na svoji 6. redni seji, dne 26.05.2011, sprejel Pravilnik o dodeljevanju finančnih sredstev investicijskim ukrepom za učinkovito rabo energije in izrabo obnovljivih virov energije v gospodinjstvih na območju Občine Žirovnica (Ur. list RS, št. 43/11)(v nadaljevanju: Pravilnik). Sledili sta dva spremembi in dopolnitev Pravilnika (Ur. list RS, št. 19/13 in 8/15).

Na podlagi veljavnega Pravilnika je bilo izvedenih šest javnih razpisov za dodelitev finančnih sredstev investicijskim ukrepom za učinkovito rabo energije in izrabo obnovljivih virov energije v gospodinjstvih na območju Občine (v letih od 2011 do 2016). Pravilnik v 3. členu določa, katerim ukrepom učinkovite rabe energije se lahko dodeli nepovratna finančna sredstva, med drugim tudi (v šesti alineji prvega odstavka) za vgradnjo toplotne črpalke za ogrevanje sanitarne vode.

V času veljavnosti Pravilnika se je v okviru izvedenih razpisov izkazalo, da vedno več občanov zaprosi za subvencijo za vgradnjo toplotne črpalke za centralno ogrevanje stanovanjske stavbe in ne zgolj toplotne črpalke za ogrevanje sanitarne vode. Ker tudi črpalka za centralno ogrevanje stanovanjske stavbe sodi med investicijske ukrepe za povečanje rabe obnovljivih virov energije in energijske učinkovitosti v stanovanjskih stavbah, predlagamo spremembo Pravilnika, kot je določeno v nadaljevanju.

**FINANČNE POSLEDICE**

Sprememba Pravilnika ne bo prinesla dodatnih finančnih posledic, saj v primeru, da skupni znesek vseh upravičenih subvencij preseže razpisana proračunska sredstva, se vsem upravičencem sorazmerno zmanjša delež subvencije.

**BESEDILO PRAVILNIKA**

Na podlagi Akcijskega načrta iz Lokalnega energetskega koncepta Občine Žirovnica za obdobje 2017-2026 (novelacija), sprejet dne 27.10.2016, 7. člena Zakona o javnih financah (Ur. l. RS, št. 11/11 - UPB, s spremembami) in 18. člena Statuta Občine Žirovnica (Ur. list RS, št. 23/99, 55/11-UPB1, 76/12, 19/13, 50/14), je Občinski svet občine Žirovnica na \_\_\_redni seji , dne \_\_\_\_ sprejel

**P R A V I L N I K**

**o spremembi Pravilnika o dodeljevanju finančnih sredstev investicijskim ukrepom za učinkovito rabo energije in izrabo obnovljivih virov energije v gospodinjstvih na območju Občine Žirovnica**

1. člen

 V Pravilniku o dodeljevanju finančnih sredstev investicijskim ukrepom za učinkovito rabo energije in izrabo obnovljivih virov energije v gospodinjstvih na območju Občine Žirovnica (Ur. l. št. 43/11, 19/13, 8/15) se v šesti alineji prvega odstavka 3. člena črta besedilo:

"- za ogrevanje sanitarne vode"

2. člen

 Ta pravilnik začne veljati naslednji dan po objavi v Uradnem listu Republike Slovenije.

Številka: 360-0005/2011

Žirovnica, \_\_\_\_\_\_\_\_\_\_

 Župan

Leopold POGAČAR

**OBRAZLOŽITEV**

Pravilnik o spremembi Pravilnika o dodeljevanju finančnih sredstev investicijskim ukrepom za učinkovito rabo energije in izrabo obnovljivih virov energije v gospodinjstvih na območju Občine Žirovnica (v nadaljevanju: predlog pravilnika) v 1. členu določa, da se črta del besedila šeste alineje prvega odstavka 3. člena Pravilnika, ki se glasi "za ogrevanje sanitarne vode", in tako omogoča pridobitev nepovratnih finančnih sredstev za več vrst toplotnih črpalk.

V času izvedenih javnih razpisov za dodelitev subvencij, v letih od 2011 do 2016, se je izkazalo, da občani poleg toplotnih črpalk za ogrevanje sanitarne vode, vedno bolj vgrajujejo tudi toplotne črpalke za centralno ogrevanje stanovanjske stavbe, za kar pa trenutno ne morejo pridobiti subvencije, saj lahko skladno s Pravilnikom nepovratna finančna sredstva pridobijo le za vgradnjo toplotnih črpalk za ogrevanje sanitarne vode.

V 2. členu je določen začetek veljavnosti Pravilnika.

Glede na navedeno predlagamo, da Občinski svet v skladu z določili 18. člena Statuta Občine Žirovnica (Ur. list RS, št. 23/99, 55/11-UPB1, 76/12, 19/13 in 50/14) obravnava predloženo gradivo in sprejme naslednji

**SKLEP:**

**Sprejme se Pravilnik o spremembi Pravilnika o dodeljevanju finančnih sredstev investicijskim ukrepom za učinkovito rabo energije in izrabo obnovljivih virov energije v gospodinjstvih na območju Občine Žirovnica.**

 **Leopold Pogačar**

 **ŽUPAN**

Datum: 24.11.2016

Številka: 360-0005/2011

Pripravila: Saša Mencinger Pančur, univ. dipl. inž. geod.

**ČLEN, KI SE SPREMINJA:**

3. člen

 Sredstva iz prejšnjega člena se v skladu s tem pravilnikom lahko dodelijo za naslednje ukrepe učinkovite rabe energije:

* toplotno izolacijo podstrešja (neizkoriščeno podstrešje) ali toplotno izolacijo strehe (izkoriščeno podstrešje),
* toplotno izolacijo zunanjih zidov z obnovo fasade,
* toplotno izolacijo stropa ali poda kleti,
* zamenjavo fasadnega stavbnega pohištva – oken in vrat,
* vgradnjo solarnih sistemov za ogrevanje vode,
* vgradnjo toplotnih črpalk za ogrevanje sanitarne vode,
* vgradnjo specialnih kurilnih naprav na polena za centralno ogrevanje na lesno biomaso.

 V okviru vsakoletnega razpisa lahko na predlog pristojnega organa občinske uprave pristojni odbor občinskega sveta določi še kakšen drug investicijski ukrep.